section_heading: Životopis
paragraph_text: Bio je ilirskog podrijetla i ostvario je značajnu vojnu karijeru, nakon koje je postao upravitelj rimske provincije Dalmacije. Godine 289. odrekao se supruge Helene, majke cara Konstantina Velikog i oženio se Teodorom, kćerkom rimskog cara Maksimijana. Godine 293. Maksimijan ga je uzeo sa svoga suvladara (cezara) i dodijelio mu na upravu Galiju i Britaniju. Otada su dva cara na Zapadu, Maksimijan (august) i Konstancije Klor (cezar) te dva cara na Istoku, Dioklecijan (august) i Galerije (cezar) tvorili tetrarhiju, novi sustav rimske uprave.